Príloha č.1		    							A/2013/24502

Špecifikácia predmetu zákazky
Odborná správa geoservera na roky 2014-15

•	Základná technická špecifikácia geoservera: operačný systém Debian Linux, geodatabázový server  PostgreSGL/PostGIS, mapový server UMN MapServer a webová mapová aplikácia GISPLAN. 
•	Rozsah služieb v rámci prevádzky a správy geoservera: monitoring systému a služieb servera, bezpečnostné aktualizácie operačného systému, funkčné aktualizácie vydané pre operačný systém, aktualizácie systému mapového a databázového servera, automatický zásah v prípade zistenia mimoriadne závažného ohrozenia činnosti systému alebo ohrozenia údajov, technický zásah v systéme a e-mailová podpora prvej úrovne na požiadanie verejného obstarávateľa.
•	Z pohľadu koncových používateľov budú služby geoservera poskytované on-line prostredníctvom webového prístupu k mapovej aplikácii geoservera bez obmedzení na počet používateľov. Služby budú poskytované tak ako doteraz v neverejnom rozhraní na http://gisplan.kosice.sk/, ako aj verejne prístupnom rozhraní na http://mapa.kosice.sk/. 
•	Prístup k mapovej aplikácii geoservera bude pre používateľov zabezpečený prostredníctvom štandardných internetových prehliadačov. Služby geoservera musia byť poskytované minimálne v takom rozsahu, funkcionalite a kvalite, ako sú používateľom poskytované v súčasnosti. 
•	Rozsah základnej funkcionality mapovej aplikácie: zobrazovanie rastrových a vektorových údajov vo vrstvách, samostatné zapínanie vrstiev, zmena mierky zobrazenia, pohyb v mape, posun na preddefinované lokality, zobrazovanie dynamicky generovanej legendy k mapovým výstupom, zobrazovanie zmenšeného náhľadu na mapu a aktuálnej mapovej mierky, meranie plôch a dĺžok v mape, vkladanie pomocných bodov do mapy a identifikácia ich súradníc v súradnicovom systéme S-JTSK a WGS 84), tlač alebo export mapových výstupov do formátu PDF (vrátane legendy, mierky, mena používateľa, dátumu a času vyhotovenia, informácií o ochranných známkach a autorských právach), s možnosťou vloženia nadpisu a voľby z preddefinovaných mapových mierok a veľkosti papiera, vyhľadávanie vybraných objektov v mape (parciel C a E podľa názvu katastrálneho územia, čísla parcely, čísla listu vlastníctva, mena, priezviska, IČO alebo dátumu narodenia vlastníka, ulíc podľa názvu, budov podľa názvu mestskej časti a súpisného čísla, adresy podľa názvu ulice a orientačného čísla, mestskej časti a katastrálneho územia podľa názvu, cyklotrás podľa názvu,  mestskej zelene podľa názvu mestskej časti, názvu ulice a situácie lokality, stromov projektu KESA podľa názvu lokality, druhu stromu a rodiča), identifikácia vybraných objektov v mape (v mapových vrstvách: Parcely C, Parcely E, Parcely C v majetku mesta, Parcely E v majetku mesta, Ulice a cestné komunikácie, Budovy, Adresy, Mestské časti, Katastrálne územia, Investičné zámery, Stavby EHMK, Cyklotrasy, Plochy mestskej zelene, Lokalizácia a účel, Stromy, Projekt KESA), prepájanie grafických a databázových údajov, zobrazovanie atribútovej tabuľky v rámci identifikácie alebo vyhľadávania vybraných objektov v mape, zobrazovanie a tlač informatívnych listov vlastníctva katastra nehnuteľností, možnosť zmeny údajov o používateľovi samotným používateľom (mena, priezviska, e-mailu a prihlasovacieho hesla).
•	Rozsah špecializovanej funkcionality mapovej aplikácie: prepojenie so systémom LCS Noris (generovanie špecializovaných prehľadov pre správu majetku mesta k mapovým vrstvám Rozdiely LCS-Kataster), prepojenie so systémom MEMPHIS mestskej polície (on-line vizualizácia polohy a pohybu hliadok mestskej polície, vyhľadávanie hliadok mestskej polície podľa ID hliadky, identifikácia v špecializovaných mapových vrstvách Poloha hliadok, Hliadky dnes, Hliadky včera, Hliadky pred 2, 3, 4, 5, 6 a 7 dňami a Kontrolné body), prepojenie so systémom WEBLES (vizualizácia lesného hospodárskeho plánu, vyhľadávanie lesných porastov podľa názvu lesného celku, čísla dielca alebo čiastkovej plochy a identifikácia v mapových vrstvách Lesné porasty).
•	Rozsah základného obsahu mapovej aplikácie: podkladové mapy (Ortofotomapy 2006, 2007 a 2009), katastrálne údaje (Parcely C, Parcely E, Druhy pozemkov, Parcely C so stavbou, Intravilán, Parcely C v majetku mesta, Parcely E v majetku mesta, Rozdiely LCS-Kataster C, Rozdiely LCS-Kataster E), adresy a orientácie (Ulice a cestné komunikácie, Lesné komunikácie, Adresy, Budovy, Miestopis), územné členenie (Mestské časti, Katastrálne územia, Okresy), výškopis (Vrstevnice), vodohospodárstvo (Vodné toky a plochy), ochrana prírody (Vtáčie územia, Územie európskeho významu, Maloplošné chránené územia), mestská polícia (Policajné obvody, Policajné kamery), investície (Investičné zámery), Košice EHMK 2013 (Stavby EHMK), povodňové ohrozenie (Záplavové čiary Q1, Q5, Q10, Q20, Q50 a Q100), turistika (Cyklotrasy).
•	Rozsah špecifického obsahu mapovej aplikácie: podkladové mapy pre lesné hospodárstvo (Hypsometrická mapa, Sklonitosť terénu, Expozícia terénu, Ortofotomapa tieňovaná), mapové vrstvy pre mestskú políciu (Poloha hliadok, Pohyb hliadok, Hliadky dnes, Hliadky včera, Hliadky pred 2, 3, 4, 5, 6 a 7 dňami, Kontrolné body, Kamery), mapové vrstvy pre správu verejnej zelene (Plochy mestskej zelene, Lokalizácia a účel, Stromy, Projekt KESA), mapové vrstvy pre lesné hospodárstvo (Lesné hospodárske celky, Lesné celky, Lesné oblasti a podoblasti, Všetky kategórie, Ochranné - lesy na nepriazn. st., Ochranné - vysokohorské lesy, Ochranné - lesy s f. ochrany pôdy, Účelové - v ochr. pásme vodného z., Účelové - prímestské lesy, Účelové - lesy v chránených úz., Hospodárske, Lesné porasty, Lesné porasty – vek, Lesné porasty – expozícia, Lesné porasty – sklonitosť, Lesné porasty - stupeň ochrany, Komunikácie L1 a L2 a Komunikácie T3).

Ostatné požiadavky
•	Záväzný termín začatia poskytovania služieb v zmysle špecifikácie tejto výzvy: od 1.1.2014.
•	Poskytovanie metodickej podpory, odborných konzultácií a školení používateľov pre prácu s mapovou aplikáciou podľa požiadaviek verejného obstarávateľa, poskytnutie on-line manuálu k mapovej aplikácii a inštruktážneho videa pre prácu s mapovou aplikáciou.
•	Súlad s výnosom č. 312/2010 o štandardoch pre informačné systémy verejnej správy a štandardami OGC (Open Geospatial Consortium).
•	Jednotná mapová projekcia S-JTSK. 
•	Možnosť využitia pokročilých mapových symbolov.
•	V prípade požiadavky umožniť verejnému obstarávateľovi priame pripojenia na geodatabázu geoservera s možnosťou profesionálnej editácie a spracovania CAD (DGN, DXF, DWG) a GIS (ESRI Shapefile, JPEG, TIFF) údajov vrátane vykonávania pokročilých GIS analýz. 
•	V prípade záujmu verejného obstarávateľa byť schopný vykonať zmenu grafického rozhrania mapovej aplikácie alebo rozšíriť jej funkcionalitu a používateľský obsah. Prípadné spracovanie grafických dát v rámci rozšírenia používateľského obsahu musí byť v topologickej konzistentnosti s už existujúcimi dátami uloženými v geodatabáze verejného obstarávateľa. Prípadné spracovanie atribútových dát v rámci rozšírenia používateľského obsahu musí byť v obsahovej konzistentnosti s už existujúcimi dátami uloženými v geodatabáze verejného obstarávateľa. Dodanie dát bude vo formátoch ESRI Shapefile a GISPLAN GeoDB.
•	V prípade záujmu verejného obstarávateľa byť prístupný návrhom na rozširovanie geoservera o nové špecializované a na mieru vytvorené rozšírenia podľa požiadaviek verejného obstarávateľa a prepojenie geoservera so systémami tretích strán. 

Spracovala: Ing. Gabriela Hajduková, referát informatiky